Hr Paul Kunimägi
Kaitseministeerium
Sakala 1
15094 Tallinn
		Teie 06.05.2025 kiri	
			
		Meie 26.06.2025 nr KV-4.1-3.1/25/12482-2	

Vastus ettepanekute küsimisele detailplaneeringu lähteseisukohtade ja keskkonnamõju strateegilise hindamise programmi kohta, Avispea tuuleala	

Austatud hr Kunimägi	

Väike-Maarja Vallavalitsus on esitanud Kaitseministeeriumile arvamuse avaldamiseks ja ettepanekute esitamiseks Avispea tuuleala (üldplaneeringu järgi alad 1, 9, 14) detailplaneeringu lähteseisukohtade ja koskkonnamõju strateegilise hindamise aruande. Vastavalt Vabariigi Valitsuse 29.04.2021 otsusele „Riigikaitseliste kõrguspiirangute leevendamine Mandri-Eestis“ on nimetatud piirkonda tuulepargi rajamine lubatud 2025. aastast.

Kaitseväe hinnangul kattub Väike-Maarja valla Avispea tuuleala nr 9 osaliselt strateegilise sidevõrgu raadiosidelinkide piiranguvööndiga, mistõttu kavandatud elektrituulikud võivad oluliselt vähendada riigikaitseliste rajatiste planeeritud töövõimet. Sellel alal tuleb iga tuuliku täpne geograafiline asukoht kooskõlastada Kaitseministeeriumiga, sõltumata tuuliku kavandatavast kõrgusest, ning see nõue kehtib ka pärast kompensatsioonimeetmete rakendamist. Tuulealadele 1 ja 14 võib Kaitsevägi seada kõrguspiiranguid, kuid pärast Mandri-Eesti osaliselt tuuleenergeetikale avavate kompensatsioonimeetmete täielikku rakendumist, eeldatavalt 2026. aasta teises pooles, piirangud kaovad.

Lugupidamisega	

[ allkirjastatud digitaalselt ]

Kuido Pettai	
Kolonelleitnant	
Kaitseväe peastaabi analüüsi- ja planeerimisosakonna ülema asetäitja	

		

Peeter Subbi 717 1520
peeter.subbi@mil.ee